text: Se Video: Saftige oplevelser i Gråsten
  14 oktober 2014 kl. 10.37
  Danmarks nationalæble stammer fra Gråsten, og i uge 42 er der lagt i frugtkurven til masser af æble-arrangementer.
  Æblet er i centrum i Gråsten. Byen holder æblefestival, hvor alle kan plante, plukke og pynte kendis-æblet. 600 gråstenæbletræer skal plantes i det sønderjyske område, og det kan både børn og voksne hjælpe med. Desuden er der kager, skulpturer, løb og flæsk - alt sammen med æble foran.
  Gråstenæblet kan føres helt tilbage til 1600-tallet, hvor Ahlefeldterne boede på Gråsten Slot. På en rejse sydpå til Savoyen fandt greven et æbletræ. Han købte et eksemplar, og bragte det med hjem til Gråsten. Her blev det døbt gråstenæblet. Fra træet blev der klippet podekviste, som blev solgt, og snart var træsorten over hele Danmark.
  Hør i klippet herunder Kaj Nielsen, en af de frivillige bag festivalen, fortælle om Gråstenæblets historie (varighed 1 min 1 sek):
  Hele programmet for æblefestivalen kan ses på linket her
  